CXXXVII.  Privilegium pro monasterio S. Severi Ravennate.   (Verulis, April. 27.) [MITTARELLI,  Annal. Camaldul.,  IV, 113.]
Author: Lucius III

LUCIUS episcopus, servus servorum Dei, dilectis filiis HENRICO abbati Sancti Severi Ravennatis, ejusque fratribus, tam praesentibus quam futuris, regulariter substituendis, in perpetuum.

Quoties a nobis petitur quod religioni et honestati convenire dignoscitur, animo nos decet libenti concedere et petentium desideriis effectum congruum impertiri. Eapropter, dilecti in Domino filii, vestris justis postulationibus clementer annuimus, et praefatum monasterium, in quo divino mancipati estis obsequio, sub beati Petri et nostra protectione suscipimus et praesentis scripti privilegio communimus, statuentes ut quascunque possessiones, quaecunque bona idem monasterium in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Locum ipsum in quo praefatum monasterium situm est, cum omnibus pertinentiis suis; monasterium Sancti Pulionis, ecclesiam Sanctae Mariae in Xenodochio, ecclesiam Sancti Thomae; medietatem portae Sancti Laurentii cum ripa fluminis usque ad turrem Sancti Cypriani, cum ipsa turri, et ab ipsa porta usque ad palatium quondam Theodorici regis cum casamentis et tenementis; quidquid habetis infra urbem Ravennatem vel infra totum territorium ipsius civitatis; insulam a Badanero usque ad portum Candiani et a monasterio vestro usque ad mare cum usu piscandi et pascendi; quidquid habetis in comitatu Imolensi, ecclesiam de Butrio cum suis pertinentiis, ecclesiam Sancti Cassiani infra civitatem Faventinam cum omnibus pertinentiis suis, et quidquid habetis in ipsa civitate vel episcopatu suo; quidquid habetis in episcopatu Bononiensi, et quidquid habetis in episcopatu Liviensi; ecclesiam Sanctae Suffiae in episcopatu Ferrariensi, et quidquid habetis in ipso episcopatu; ecclesiam Sancti Aegidii in Carpenella, et tertiam partem ecclesiae Sanctae Mariae ipsius villae cum ipsa villa; capellam Sancti Severi, capellam Sancti Martini, capellam Sancti Christophori, capellam Sancti Andreae in Catignano, capellam Sancti Paterniani cum omnibus pertinentiis earum; totam massam de Sclao et quidquid habetis in episcopatu Popiliensi; ecclesiam Sancti Pauli de Casameruli cum pertinentiis suis, et quidquid habetis in civitate Ficloclensi vel in episcopatu, ecclesiam Sancti Angeli in civitate Ariminensi, ecclesiam Sanctae Mariae de Marignano, Ecclesiam Sancti Stephani in Pereto, ecclesiam Sancti Martini in Luciano, cum omnibus pertinentiis earum, et quidquid habetis in episcopatu Ariminensi; ecclesiarum Sancti Jacobi in civitate Pensauriensi cum pertinentiis suis, et quidquid habetis in ipsa civitate vel episcopatu; quidquid habetis in episcopatu Fanensi, vel Callensi, seu etiam Eugubiensi; quidquid habetis in comitatu Castelli, castrum Coriae cum ecclesiis et pertinentiis suis; tertiam partem castri de Afra cum tertia parte ecclesiae ipsius castri; monasterium Sancti Benedicti de Castagnola cum omnibus suis pertinentiis, ecclesiam Sancti Joannis de Cassiano, ecclesiam Sancti Andreae, ecclesiam Sancti Petri in Caniano cum omnibus pertinentiis suis, et quidquid habetis in comitatu Senogalliensi; monasterium de Castagnola, ecclesiam Sanctae Mariae de Remorta cum pertinentiis suis, ecclesiam Sancti Stephani in Lemiciano, ecclesiam Sancti Sergii, ecclesiam Sancti Cassiani, et quidquid habetis in episcopatu Esino cum ecclesiis et pertinentiis suis, ecclesiam Sancti Angeli in Casabie cum toto fundo, ecclesiam Sancti Ariaci in Gaona cum toto fundo, ecclesiam Sancti Joannis in Palumbice cum toto fundo, ecclesiam Sancti Joannis de Agello cum pertinentiis suis, ecclesiam Sanctae Mariae de Camorata, et quidquid habetis in comitatu Anconitano et Auximano. Sane novalium vestrorum quae propriis manibus vel sumptibus colitis, sive de nutrimentis vestrorum animalium, nullus a vobis decimas extorquere praesumat. Liceat quoque vobis clericos vel laicos e saeculo fugientes liberos et absolutos, ad conversionem recipere et eos absque contradictione aliqua retinere. Prohibemus insuper ut nulli fratrum vestrorum, post factam in eodem loco professionem, fas sit absque licentia sui abbatis de eodem loco discedere; discedentem vero sine communium litterarum cautione nullus audeat retinere. Cum autem generale interdictum terrae fuerit, liceat vobis, clausis januis, non pulsatis campanis, exclusis excommunicatis et interdictis, suppressa voce, divina officia celebrare. Obeunte vero te nunc ejusdem loci abbate, vel tuorum quolibet successorum, nullus ibi qualibet subreptionis astutia seu violentia praeponatur, nisi quem fratres communi consensu, vel fratrum pars consilii sanioris, secundum Dei timorem et beati Benedicti Regulam, providerint eligendum. Sepulturam praeterea monasterii vestri liberam esse decernimus, ut eorum devotioni et extremae voluntati qui se illic sepeliri deliberaverint, nisi forte excommunicati vel interdicti fuerint, nullus obsistat, salva tamen justitia illarum ecclesiarum a quibus mortuorum corpora assumuntur. Ad haec, constitutionem quam charissimus in Christo filius noster Fridericus, illustris Romanorum imperator semper augustus, de non alienandis possessionibus vel redditibus monasterii fecit ab his qui nomine vestro tenent, et scripto authentico roboravit, auctoritate apostolica ratam habentes futuris decernimus temporibus valituram, eamque praesenti privilegio confirmamus. Decernimus ergo ut nulli omnino hominum fas sit praefatum monasterium temere perturbare aut ejus possessiones auferre vel ablatas retinere, minuere, seu quibuslibet vexationibus fatigare; sed illibata omnia et integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate. Si qua igitur in futurum ecclesiastica saecularisve persona, etc. ADJUVA NOS, DEUS, SALUTARIS NOSTER. Ego Lucius catholicae Ecclesiae episcopus. Ego Theodinus Portuensis et S. Rufinae episcopus Ego Henricus Albanensis episcopus. Ego Paulus Praenestinus episcopus. Ego Petrus presb. card. tit. S. Susannae. Ego Vivianus presb. card. Sancti Stephani in Coelio Monte. Ego Laborans presb. card. Sanctae Mariae trans Tiberim tit. Calixti. Ego Pandulfus presb. card. tit. Basilicae XII Apostolorum. Ego Jacobus diac. card. S. Mariae in Cosmedin. Ego Gratianus SS. Comae et Damiani diac. card. Ego Bobo diac. card. Sancti Angeli. Ego Octavianus SS. Sergii et Bacchi diac. card. Ego Soffredus S. Mariae in Via Lata diac. card. Ego Albinus diac. card. Sanctae Mariae Novae. Datum Verulis, per manum Alberti sanctae Romanae Ecclesiae presbyteri cardinalis et cancellarii, V Kald. Maii, indictione II, Incarnationis Dominicae anno 1184, pontificatus vero domni Lucii papae III anno III.